PRITARTA

 Rietavo savivaldybės tarybos

 2019 m. gegužės 16 d.

 sprendimu Nr. T1-

**Rietavo savivaldybės kultūros centro**

**2018 m. veiklos ataskaita**

|  |  |  |
| --- | --- | --- |
|  |  |  |

2018 m. Rietavo savivaldybės kultūros centre pareigybėse dirbo:

Įstaigos vadovas – 1 darbuotojas.

Vyr. buhalteris – 1 darbuotojas.

Kasininkas – 1 darbuotojas.

Meno vadovai – 8 darbuotojai.

Renginių organizatorius – 1 darbuotojas.

Koncertmeisteris – 1 darbuotojas.

Kūrybinis darbuotojas – 1 darbuotojas.

Akompanuotojas – 1 darbuotojas.

Garso ir vaizdo operatorius – 1 darbuotojas.

Filialo vadovai – 4 darbuotojai.

Valytojai – 5 darbuotojai.

Rietavo savivaldybės kultūros centro ir jo filialo meno kolektyvai

2018 m.

|  |  |  |  |  |  |
| --- | --- | --- | --- | --- | --- |
| **Eil. Nr.** | **Kolektyvo pavadinimas** | **Vieta** | **Vadovas** | **Kategorija (Suteikta 2018-11-07)** | **Dalyvių skaičius** |
|  | **RIETAVO KULTŪROS CENTRAS** |  |  |  |  |
| 1. | Vyresniųjų žmonių šokių kolektyvas „Trepsis“ | Rietavo savivaldybės kultūros centras | Rima Pleškienė | II | 14 |
| 2. | Folklorinis ansamblis „Kadaginis“ | Rietavo savivaldybės kultūros centras | Aida Liutikienė | III | 14 |
| 3. | Mišrus choras „Jūrava“ ir moterų choras „Jūrava“ | Rietavo savivaldybės kultūros centras | Vytautė Jonuškienė  | II | 20 |
| 4. | Liaudiškos muzikos kapela „Subata“ | Rietavo savivaldybės kultūros centras | Aida Liutikienė | IV | 12 |
| 5. | Merginų šokių kolektyvas „Šarkelės“ | Rietavo savivaldybės kultūros centras | Aldona Mickuvienė |  | 14 |
| 6. | Teatras „Ruōda“ | Rietavo savivaldybės kultūros centras | Vincas Andriuška | II | 18 |
| 7. | Mergaičių šokių kolektyvas | Rietavo savivaldybės kultūros centras | Aldona Mickuvienė |  | 18 |
| 8. | Dramos studija „Didžioji T“ (vaikų ir jaunimo gr.) | Rietavo savivaldybės kultūros centras | Birutė Gedminaitė | II | 23 |
| 9. | Skaitovai | Rietavo savivaldybės kultūros centras | Romualda Durkienė *(visuomeniniais pagrindais)* |  | 7 |
| 10. | Meno mylėtojų klubas „Mūza“ | Rietavo savivaldybės kultūros centras | Romualda Durkienė *(visuomeniniais pagrindais)* |  | 20 |
| 11. | Jaunimo šokių kolektyvas | Rietavo savivaldybės kultūros centras | Rima Pleškienė |  | 16 |
| 12. | Trečiojo amžiaus universiteto choras *(veikia prie kultūros centro)* | Rietavo savivaldybės kultūros centras | Vilma Jokubauskaitė |  | 20 |
| 13. | Trečiojo amžiaus universiteto šokių grupė *(veikia prie kultūros centro)* | Rietavo savivaldybės kultūros centras | Rima Pleškienė |  | 16 |
|  | TVERŲ FILIALAS |  |  |  |
| 14. | Folkloro ansamblis „Kermušie“ | Tverų filialas | Arūnas Gedmantas | III | 16 |
| 15. | Skaitovai | Tverų filialas | Irena Liškuvienė |  | 4 |
| 16. | Moterų šokių grupė | Tverų filialas | Augustė Malakauskienė |  | 10 |
| 17. | Moterų klubas „Seklyčia“ | Tverų filialas | Vaida Griciuvienė |  | 6 |
|  | MEDINGĖNŲ FILIAS |  |  |  |  |
| 18. | Liaudiškos muzikos kapela „Medinga“ | Medingėnų filialas | Virgina Budrienė | IV | 12 |
|  | LABARDŽIŲ FILIALAS |  |  |  |  |
| 19. | Mergaičių šokių grupė | Labardžių filialas | Meda Jurkutė *(visuomeniniais pagrindais)* |  | 6 |
| 20. | Merginų linijinių šokių grupė | Labardžių filialas | Meda Jurkutė *(visuomeniniais pagrindais)* |  | 5 |
| 21. | Moterų linijinių šokių grupė | Labardžių filialas | Meda Jurkutė *(visuomeniniais pagrindais)* |  | 7 |
|  | DAUGĖDŲ FILIALAS |  |  |  |  |
| 22. | Vokalinis ansamblis | Daugėdų filialas | Juozas Barsteiga |  | 7 |
|  |  |  | **Iš viso dalyvių** |  **285** |

2018 m. sausio mėnesį vyko Telšių apskrities kultūros centrų direktorių susirinkimas, aptarti svarbūs ir aktualūs klausimai, bendradarbiavimo projektai. Vyko Dainų dainelės Savivaldybės etapas, Laisvės gynėjų dienai paminėti skirtas renginys, Rietavo kultūros centre buvo pristatytas filmas „Emilija iš Laisvės alėjos“. Buvo rengiamos tradicinis festivalis „Seniūnijų dienos“ Giliogirio bendruomenės namuose. Rietavo kultūros centre vyko Giulijos gyvo garso koncertas, kino filmas „Klasės susitikimas“, cirkas su gyvūnais iš Kaliningrado. Vyko tradicija tapęs IV romansų vakaras „Ir buvo žodžiai tie...“. Telšių kultūros centre vyko Dainų šventės „Vardan tos...“ atranka, kurioje dalyvavo Rietavo savivaldybės kultūros centro liaudiškos muzikos kapela „Subata“ ir Medingėnų filialo liaudiškos muzikos kapela „Medinga“.

Vasario mėnesį vyko meninio skaitymo konkursas, organizuojamas Švietimo, kultūros ir sporto skyriaus. VšĮ „Vilniaus miesto teatras“ atvežė spektaklį „Šokis Delhi“, režisuotą Oskaro Koršunovo. Surengti keturi Užgavėnių kaukių darymo užsiėmimai, kuriuos vedė Rietavo kultūros centro renginių organizatorė Eglė Fabijonavičienė. Rietavo savivaldybės kultūros centro vyresniųjų žmonių šokių kolektyvas „Trepsis“ dalyvavo tarptautiniame šokių festivalyje–konkurse „Gintarinė žiemužė 2018“ Nidoje, kur du šokiai pelnė pirmąsias vietas. Tradiciškai miesto aikštėje vyko Užgavėnių šventė, kurioje kultūros centras kvietė bendruomenę prie vieno bendro stalo pasivaišinti, pašėlti Užgavėnių šventėje, o su blogybių blogybės Morės sudeginimu, išginti visas negandas. Atkurtos Lietuvos 100-mečiui paminėti vyko iškilmingas Vasario 16-osios koncertas ir šiai progai skirti renginiai. Buvo rodomas kino filmas „Grąžinti Nepriklausomybę“, vyko grupės „Du Donatai“ koncertas Rietavo savivaldybės kultūros centre. Užmegztas bendradarbiavimas su VšĮ „Baltas lapas“ (Vilnius), kurio rezultatas – mėnesio trukmės nemokami šokių mokymai rietaviškiams. Telšiuose vykusioje Dainų šventės apžiūroje dalyvavo Rietavo savivaldybės kultūros centro folkloro ansamblis „Kadaginis“.

Kovo mėnesį penki šokių mokymai „Meninis ugdymas „Judesio menas“. Vyko Dainų šventės „Vardan tos...“ apžiūra, kurioje dalyvavo Rietavo savivaldybės kultūros centro moterų choras „Jūrava“, vyresniųjų žmonių šokių kolektyvas „Trepsis“. Vyko tradicinis literatūrinis–muzikinis vakaras poetei Birutei Lengvenienei atminti „Eilėraščiai į mažą ir didelę širdį“. Kaip ir kasmet vyko grandiozinis teatralizuotas ir išmonės nestokojantis Kovo 8-osios renginys „Gero vakaro šou“. Kovo 11-osios koncertą rengė Rietavo Mykolo Kleopo Oginskio meno mokykla, vyko paskaita „Misija. Sibiras“, kurioje savo patirtimi dalijosi „Misija. Sibiras“ dalyvė Simona Budreckaitė. Rietavo savivaldybės kultūros centras dalyvavo koncertiniuose mainuose darė su Linkuvos kultūros centru, kur Rietavo kultūros centras linkuviškiams pristatė teatralizuotą koncertą „Nepriklausomybės sodas“. Rietavo kultūros centre buvo rodomas kino filmas vaikams „Bitė Maja: Medaus žaidynės“, vyko edukacija „Margučių dažymas vašku“.

Balandžio vyko šokių mokymai „Meninis ugdymas „Judesio menas“, cirkas vaikams, Vaikų velykėlės. Prasidėjo tradicinis teatrų festivalis „Teatro dienos Rietave – 2018“, kurių metu pasirodė Rietavo Lauryno Ivinskio gimnazijos pradinio ugdymo dramos būrelis su spektakliu „Zuikis Puikis“, Plungės lopšelio–darželio „Pasaka“ spektaklis „Pavasaris miške“. Rietavo savivaldybės kultūros centro dramos studija „Didžioji T“ pristatė net du naujus spektaklius: „Nukritęs iš dangaus“ ir „Uždarų durų naktis“. Festivalyje su spektakliu „Pupos“ pasirodė Veiviržėnų kultūros centro teatro studija „Netikras teatras“. Rietavo savivaldybės kultūros centro teatras „Ruoda“ pristatė premjerą „Vilos puošmena“. Festivalyje svečiavosi ir savo spektaklį vaikams „Bambeklis Bajoras“ parodė Keistuolių teatras (Vilnius). Teatro dienų savaitės metu Rietavo savivaldybės kultūros centro renginių organizatorius surengė tris teatro edukacijas, kuriose apsilankė 130 vaikų. Kultūros centro kolektyvas dalyvavo Telšių apskrities kultūros dienoje Plungėje. Kultūros centre vyko UAB „Plungės lagūna“ seminaras, vakaras su Juozu Erlicku. Lietuvos nacionalinis kultūros centras kartu su Rietavo savivaldybės kultūros centru rengė regioninę XXII Lietuvos lėlių teatrų šventę-konkursą „Molinuko teatras“, kuriame dalyvavo penki lėlių teatrai. Rietavo Mykolo Kleopo Oginskio meno mokykla surengė festivalį „Vaikai ir muzika“. Mėnesį užbaigė spektaklis „Kakė Makė ir atversta knyga“.

Gegužę pradėjo Rietavo Oginskių kultūros istorijos muziejaus organizuotas renginys – spektaklis „Ilgėjimosi Sonata“. Vyko Ištvan Kvik ir grupės „Sare Roma“ gyvo garso koncertas, rodytas kino filmas „Burbuliai“. Rietavo savivaldybės kultūros centro renginių organizatorius ir mergaičių šokių kolektyvas parengė Motinos dienai skirtą programą, su kuria koncertavo Stalgėnų ir Medingėnų kultūros namuose. Rietavo Šv. Arkangelo Mykolo bažnyčioje buvo surengtas Motinos dienai skirtas koncertas, kurį dovanojo Rietavo savivaldybės kultūros centro vyresniųjų žmonių šokių kolektyvas „Trepsis“, Daugėdų filialo ansamblis, Rietavo Mykolo Kleopo Oginskio meno mokykla. Rietavo savivaldybės kultūros centro dramos studijos „Didžioji T“ (vaikų gr.) savo spektaklį „Nukritęs iš dangaus“ parodė festivalyje „Jaunųjų vaidykla“ Agluonėnuose (Klaipėdos r.). Bendradarbiaujant su Linkuvos kultūros centru buvo surengtas kvalifikacijos kėlimo seminaras kultūros darbuotojams. Rietavo Irenėjaus Oginskio viešoji biblioteka pakvietė į renginį, skirtą Europos dienai. Vyko Gatvės muzikos diena. Koncertines išvykas surengė Rietavo savivaldybės kultūros centro moterų choras „Jūrava“ – į Žemaičių Kalvariją ir teatras „Ruoda“ su spektakliu „Vilos puošmena“ – į Tverus, Rietavo lopšelyje-darželyje koncertavo folkloro ansamblis „Kadaginis“. Buvo surengtas III šokių festivalis Rietave „Pavasario šėlsmas“, kuris sulaukė dalyvių iš Vilniaus, Kauno, Klaipėdos, Šakių, Šilutės, Jurbarko rajonų, Klaipėdos miesto, Kalvarijos savivaldybės ir Rietavo. Gegužės mėnesio renginių ciklą užbaigė Olego Lapino paskaita, Rietavo Trečiojo amžiaus universiteto mokslo metų užbaigimas ir tradiciniu tapęs, kas dvejus metus vykstantis „Rietavo literatūrinis pavasaris 2018“.

Vasara tradiciškai pasitikta spalvingai, vyko Vaikystės šventė „Superlendas“. Tėvo dienos proga sveikino Rietavo savivaldybės kultūros centro dramos studijos „Didžioji T“ nariai. Rietavo Mykolo Kleopo Oginskio meno mokykla Rietavo kultūros centro mažojoje salėje užbaigė mokslo metus. Rietavo savivaldybės kultūros centro mergaičių šokių kolektyvas koncertavo Budrikiuose, teatras „Ruoda“ – Dainų šventės generalinėje repeticijoje Telšiuose. Klaipėdos krašto Dainų šventėje dalyvavo kultūros centro moterų choras „Jūrava“, Endriejave koncertavo liaudiškos muzikos kapela „Subata“. Visą savaitę Rietavo savivaldybės kultūros centras vykdė kūrybingą vaikų vasaros poilsio stovyklą „Aš ir tu – kūrybiškumo keliu“. Prieš pat Jonines buvo daromos šiaudinės skulptūros, kurios puošė Rietavo parką. Ilgiausią dieną Rietavo parke vyko tradicinė Joninių šventė, kurios metu koncertavo Radžis, grupė „Auksa žovis“, vyko gegužinė su gyvo garso grupe – Žilvinu ir Alisa.

Liepos 1–6 d. Rietavo savivaldybės kultūros centro moterų choras „Jūrava“, teatras „Ruoda“ ir vyresniųjų žmonių šokių kolektyvas „Trepsis“ dalyvavo Lietuvos 100-mečio Dainų šventėje „Vardan tos...“. Karaliaus Mindaugo karūnavimo dienai skirtas pleneras vaikams, tradiciškai su viso pasaulio lietuviais liepos 6-ąją buvo giedamas Lietuvos himnas. Antrąjį liepos savaitgalį vyko tradiciniai „Rietavo vasaros vaidinimai 2018“. Juose savo spektaklius pristatė Rietavo kultūros centro teatras „Ruoda“, Krekenavos kultūros centro mėgėjų teatras „Avilys“, „Ramovės“ teatras, Pasvalio kultūros centro Saločių skyriaus teatras „Nemigęs“, savo įžvalgomis apie teatrą dalijosi prof. režisierius Gytis Bernardas Padegimas. Kaip visada, spektakliais džiaugėsi ne tik aktyvūs rietaviškiai, bet ir miesto svečiai. Koncertines išvykas į Kurmaičius (Kretingos r.) ir Laižuvą (Mažeikių r.) surengė liaudiškos muzikos kapela „Subata“.

Rugpjūčio mėnesį Rietavo savivaldybės kultūros centre vyko Rietavo savivaldybės administracijos Švietimo, kultūros ir sporto skyriaus organizuojamas XXXIII Pažaislio muzikos festivalis. Vyko trys pasakų edukacijos „Pasakiškos dienos“, kur vaikai mokėsi sekti, vaidinti pasakas, patys jas kurti. Surengtos vasaros palydėtuvės ir rugsėjo sutiktuvės „R-1“. Rietavo Mykolo Kleopo Oginskio meno mokykla surengė mokslo metų pradžios šventę.

Rugsėjo mėnesį pirmą kartą Rietave savo kultūrą ir muziką pristatė chorai iš Japonijos: „Ichinoseki Glee Club“, „Shiratama“ ir „Hiraizumi“. Rietavo Šv. Arkangelo Mykolo bažnyčioje buvo surengtas Lietuvos kultūros centrų vadovų choro koncertas. Plungės žirgyne koncertavo kultūros centro liaudiškos muzikos kapela „Subata“, Stalgėnuose savo spektaklį „Neprieštarauk“ pristatė teatras „Ruoda“. Rietavo kultūros centre buvo rodomas kino filmas „Moterys meluoja geriau. Robertėlis“, Rietavo Oginskių kultūros istorijos muziejus kultūros centre eksponavo parodą, skirtą M. K. Oginskiui. Mėnesio viduryje vyko Lietuvos neįgaliųjų draugijos renginys „Vilties paukštė 2018“. Pradėtas įgyvendinti projektas „Profesionalaus teatro meno sklaida Rietavo savivaldybėje „TTL – Teatras Tavo Lėkštėje“, žadvainiškiams pristatytas pirmasis Klaipėdos jaunimo teatro spektaklis „Knygų personažai atgyja“. Pusantros savaitės ant Rietavo Šv. Arkangelo Mykolo bažnyčios tvoros buvo eksponuojama ilgiausia tautinė KTU fotojuostos fotografija. Tradiciškai rugsėjo pabaigoje Rietave šurmuliavo Mykolinių šventė, skirta Rietavo 765 m. ir Lietuvos šimtmečiui paminėti. Pirmąją dieną rietaviškiams ir miesto svečiams surengtas Kauno valstybinio choro koncertas „Taip niekas tavęs nemylės“. Kultūros centro pasiūlyta akcija „Atviros durys“, kurios metu, rietaviškiai galėjo aplankyti kultūros, švietimo įstaigas. Vakare Rietavo Laisvės aikštėje vyko akcija „ĮsiJUNK JAUNatį“, grojant afrikietiškais būgnais. Antrąją Mykolinių šventės dieną veikė metturgis, bendruomenių mugės. Buvo galimybė pasiklausyti pučiamųjų instrumentų ir mišrių chorų iš Vilniaus, Tauragės, Palangos, Plungės, Platelių ir Rietavo koncerto. Vyko konkursai, atrakcijos, Jurgio Didžiulio interaktyvus muzikinis pasirodymas, „Hiperbolės“ legendos Igorio Berino ir grupės „Huge Soul“, grupės „Antikvariniai Kašpirovskio dantys“ koncertas. Antrąją šventės dieną užbaigė fejerverkų šou, jaunimas linksminosi diskotekoje. Trečiąją Mykolinių dieną vyko šv. Arkangelo Mykolo atlaidai. Rietavo žirgyne vyko žirgų konkūras, šventę užbaigė Klaipėdos „Varpo“ gimnazijos liaudiškos muzikos ansamblis „Joginta“.

Spalio pradžioje vaikams buvo rodomas kino filmas „Luisas ir ateiviai“, Rietavo Trečiojo amžiaus universiteto senjorai atidarė mokslo metų šventę, Rietavo Mykolo Kleopo Oginskio meno mokykla surengė meistriškumo pamokas, Tveruose koncertavo Rietavo kultūros centro folkloro ansamblis „Kadaginis“, Žlibinuose – liaudiškos muzikos kapela „Subata“. Vyko Arvydo Vilčinsko koncertas, Medingėnuose buvo rodomas projektinis Klaipėdos jaunimo teatro spektaklis „Knygų personažai atgyja“. Rietavo savivaldybės kultūros centro merginų šokių kolektyvas „Šarkelės“ minėjo veiklos 5-erių metų jubiliejų. Gargžduose vyko Lietuvos mėgėjų teatrų apžiūra – šventė „Atspindžiai“, joje savo du spektaklius pristatė Rietavo kultūros centro teatras „Ruoda“. Rietavo Mykolo Kleopo Oginskio meno mokykla surengė tarptautinį festivalį–konkursą „Mykolo Kleopo Oginskio kūrybos perlai“. Kartu su Rietavo Irenėjaus Oginskio viešąja biblioteka organizuotas tradicinis kamerinis vakaras Vėlinėms „Ne daug prašau – tik atminties“, su šia programa pasirodyta Medingėnų kultūros namuose. Laukuvoje koncertavo Rietavo savivaldybės kultūros centro vyresniųjų žmonių šokių kolektyvas „Trepsis“. Rietavo savivaldybės kultūros centre koncertavo Vitalija Katunskytė ir Aidas Manikas, buvo rodomas kino filmas „Du ančiukai ir žąsinas“.

Lapkričio mėnesį vyko Tradicinis Žemaitiškų skaitymų konkursas, kurį organizavo Irenėjaus Oginskio viešoji biblioteka. Buvo tęsiamas festivalis „Seniūnijų dienos“ Labardžiuose, Medingėnuose. Kultūros centro teatras „Rudoa“ spektaklį „Neprieštarauk“ pristatė Tauragės gyventojams, Eigirdžiuose koncertavo vyresniųjų žmonių šokių kolektyvas „Trepsis“, Šukėje koncertavo liaudiškos muzikos kapela „Suabata“. Rietaviškiams koncertavo Irūna ir Marius Jampolskis, buvo galimybė pamatyti Kauno kamerinio teatro dokumentinį spektaklį apie K. Grinių „Alksniškės“. Vyko liaudiškos muzikos šventė „Subatvakaris“, bažnyčioje – sakralinės muzikos šventė. Tveruose buvo rodomas Rankų šešėlių teatro „Budrugana Lietuva“ spektaklis „Obuolių pasakos“, vyko Optikos patikra, neįgaliųjų renginys.

Gruodžio 1-ąją miesto centre vyko teatrealizuota Kalėdų eglės įžiebimo šventė „Žiemos vaikai“. Jos metu koncertavo kultūros centro vaikų kolektyvai. Šventės kulminacija – Kalėdų eglės įžiebimas, iškart po jo – dangų nutvieskė nuostabūs fejerverkai. Su šia programa įžiebtos ir Medingėnų, ir Daugėdų miestelių eglės. Rietavo savivaldybės kultūros centre buvo rodomas kino filmas „Melagiai“, Rietavo Mykolo Kleopo Oginskio meno mokykla surengė du koncertus. Gruodžio viduryje rietaviškiams spektaklį „Paskalos ir padavimai“ parodė Keistuolių teatras (Vilnius). Rietavo savivaldybės kultūros centro teatras „Ruoda“ ir režisierius pateko tarp šalies geriausių mėgėjų teatrų kolektyvų ir diplomą atsiėmė Utenos kultūros centre. Buvo rodomas kino filmas „Širdys“. Teatralizuotą Advento koncertą surengė Rietavo savivaldybės kultūros centro moterų choras „Jūrava“. Metus užbaigė tradicinis kalėdinis padėkos vakaras naujojoje Rietavo sporto salėje, kur padėkos angelais apdovanoti nusipelnę Rietavo krašto veikėjai, tarp jų ir režisierius Vincas Andriuška. Vakaro metu koncertavo VšĮ „Klaipėdos šokių akademija“ šokėjai ir vokalinis vyrų ansamblis „Quorum“.

RENGINIŲ SUVESTINĖ

Iš viso Rietavo savivaldybės kultūros centras ir jo filialai per 2018 metus surengė **264** renginius, kuriuose apsilankė **37186** lankytojai.

Rietavo savivaldybės kultūros centras suorganizavo 174 renginius, iš jų – 65 išvykos. Renginiuose apsilankė 27546 lankytojai.

Filialai suorganizavo 90 renginių, iš jų – 46 išvykos. Renginiuose apsilankė 9640 lankytojų.

BENDRADARBIAVIMAS

Rietavo savivaldybės kultūros centras bendradarbiavo su VšĮ „Baltas lapas“ (Vilnius) ir Rietavo kultūros centre įgyvendino projektą „Meninis ugdymas: Judesio menas“, kur rietaviškiams buvo sudaromos sąlygos mėnesį dalyvauti klasikinio, baleto, Lotynų Amerikos šokių užsiėmimuose. Užsiėmimai rietaviškiams buvo nemokami.

PROJEKTINĖ VEIKLA

1. m. Rietavo savivaldybės kultūros centras įgyvendino 2 projektus ir 1 NVŠ programą:
2. Rietavo savivaldybės vaikų vasaros poilsio programą „Aš ir tu – kūrybiškumo keliu“. Savaitę trukusiai, kūrybingais lektoriais ir veiklomis dosniai vaikų vasaros poilsio programai, kuri įveiklino 20 vaikų, buvo skirta 250 Eur.
3. Lietuvos kultūros tarybai teiktas projektas „Profesionalaus teatro meno sklaida Rietavo savivaldybėje „TTL – Teatras Tavo Lėkštėje“. Projektas buvo skirtas atokiau gyvenantiems žmonėms, kaimiškosioms vietovėms, supažindinant su profesionaliais spektakliais, menininkais, skatinant bendruomeniškumą. Projekto metu Rietavo savivaldybės (Žadvainių, Medingėnų, Tverų, Rietavo) gyventojai galėjo pamatyti Klaipėdos jaunimo teatro, Pojūčio teatro (Kaunas), Keistuolių teatro, Kauno kamerinio teatro, Šešėlių teatro „Budrugana Lietuva“ spektaklius, susitikti su menininkais. Projektui įgyvendinti buvo skirta 4500 Eur.
4. Rietavo savivaldybės kultūros centras vykdė NVŠ (NVŠ – neformalus vaikų švietimas) akredituotą programą „Teatro kalvė“.

PASIEKIMAI

Rietavo savivaldybės kultūros centro 8 kolektyvai dalyvavo Lietuvos Dainų šventės „Vardan tos...“ atrankoje, mėgėjų meninio lygio nustatančiose apžiūrose. 2018 m. lapkričio 8 d. Lietuvos nacionalinio kultūros centro direktoriaus įsakymu suteikti kolektyvų meninį lygį nustatantys sertifikatai, pagal kolektyvų meninį lygį, veiklą ir pasiektus rezultatus.

Rietavo savivaldybės kultūros centro vyresniųjų žmonių šokių kolektyvas dalyvavo tarptautiniame šokių festivalyje–konkurse „Gintarinė žiemužė 2018“ Nidoje, kur abu šokiai – „Karvelio polka“ ir „Šelmių polka“ – pelnė pirmąsias vietas.

Rietavo savivaldybės kultūros centro vadovė Birutė Gedminaitė Lietuvos Respublikos kultūros ministro paskirta Geriausio metų kultūros centro vertinimo komisijos nare; Lietuvos kultūros tarybos išrinkta Telšių apskrities regioninės kultūros tarybos nare.

Rietavo savivaldybės kultūros centro meno vadovas Vincas Andriuška su spektakliu „Ne sau žmonės“ tapo laureatu (Rietavo savivaldybės mero apdovanotas padėka ir angelu,) pateko tarp geriausių šalies mėgėjų teatrų ir buvo pakviestas į Lietuvos mėgėjų teatrų baigiamąją šventę „Atspindžiai“ Utenos kultūros centre,.

Rietavo savivaldybės kultūros centro vadovė Birutė Gedminaitė